Nariadenie Rady (EHS) č. 56/83
zo 16. decembra 1982,
ktoré sa týka vykonania Dohody o medzinárodnej cestnej preprave cestujúcich príležitostnou dopravou autokarmi a autobusmi (ASOR)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva a najmä na článok 75 tejto zmluvy,
so zreteľom na návrh Komisie [1],
so zreteľom na stanovisko Zhromaždenia [2],
so zreteľom na stanovisko Hospodárskeho a sociálneho výboru [3],
keďže na základe rozhodnutia 82/505/EHS [4] uzavrelo spoločenstvo Dohodu o medzinárodnej preprave osôb prostriedkami príležitostnej autokarovej a autobusovej dopravy (ASOR); keďže dohoda je preto uplatňovateľná na také služby medzi spoločenstvom a inými zmluvnými stranami, ktoré ju ratifikovali;
keďže článok 13 ASOR ukladá zmluvným stranám prijať opatrenia vykonávajúce dohodu;
keďže pre vykonanie ASOR v spoločenstve musia byť špecifikované určité právomoci Rady, Komisie a členských štátov;
keďže zásada obsiahnutá v článku 14 ods. 2 ASOR o tom, že príslušné úrady sa vzájomne informujú o priestupkoch dopravcov inej zmluvnej strany spáchaných na ich území a tam, kde je to nevyhnutné, aj o uložených pokutách, by mali byť takisto uplatňované na priestupky spáchané na území členského štátu dopravcom iného členského štátu;
PRIJALA TOTO NARIADENIE:
Článok 1
Príslušné úrady uvedené v článku 2 ods. 2, 4 ods. 4, 6, 10, 13 ods. 1 a 14 ASOR sú príslušnými úradmi príslušných členských štátov. Tieto úrady musia, pokiaľ to bude potrebné, určiť agentúry uvedené v článku 6 ASOR.
Článok 2
Dopravné povolenie, ktoré je potrebné na prevádzkovanie príležitostných služieb uvedených v článku 2 ods. 1 písm. c) ASOR, môže byť tam, kde nevyhovujú podmienky článku 5 ods. 2, vydané v súlade s článkom 5 ods. 3 a vydané príslušným úradom príslušného členského štátu.
Článok 3
Modelový dokument s pevnými zelenými doskami, obsahujúci text na rube prednej strany kontrolného dokumentu vo všetkých úradných jazykoch zmluvných strán, uvedený v článku 11 ASOR, vydá príslušný úrad členského štátu, kde je vozidlo registrované, alebo príslušná poverená agentúra.
Článok 4
Príslušné úrady členských štátov prijmú opatrenia potrebné na vykonanie ASOR, ktoré sú uvedené v článku 13 ods. 1 ASOR.
Článok 5
Ak sa príslušné úrady v členských štátoch dohodnú bilaterálne alebo multilaterálne s príslušnými úradmi ostatných zmluvných strán, že v zhode s článkom 10 ASOR nemusí byť vypracovaný zoznam cestujúcich, príslušné členské štáty o tom informujú Komisiu.
Článok 6
Dodatkom k informáciám poskytnutým podľa článku 14 ods. 2 ASOR, príslušné úrady v členských štátoch sa navzájom informujú o priestupkoch proti ASOR spáchaných na ich území dopravcom iného členského štátu a o akejkoľvek uloženej pokute.
Článok 7
1. Komisia informuje členské štáty o všetkých vyhláseniach vykonaných zmluvnou stranou podľa článku 17 ods. 1 ASOR pri podpise ASOR, že sa táto zmluvná strana nepovažuje za viazanú článkom 5 ods. 2 písm. b) ASOR.
2. Podobne Komisia informuje členské štáty o všetkých odstúpeniach od takýchto vyhlásení v súlade s článkom 17 ods. 2 ASOR.
Článok 8
1. Keď sa členský štát stretne s ťažkosťami pri uplatňovaní ASOR alebo opatrení prijatých podľa článku 13 ASOR, informuje Komisiu a ostatné členské štáty. Komisia vykoná prieskum a poradí sa o možných riešeniach s príslušnými členskými štátmi.
2. Pokiaľ to bude potrebné, požiada Komisia o zvolanie stretnutia zmluvných strán v súlade s článkom 16 ods. 1 ASOR.
3. V prípade, keď je Komisia informovaná Sekretariátom Európskej konferencie ministrov dopravy (ECMT), že iná zmluvná strana požiadala o zvolanie stretnutia zmluvných strán v súlade s článkom 16 ods. 1 ASOR, použije sa postup uvedený v odseku 1 vyššie.
Článok 9
1. Pokiaľ sa členský štát domnieva, že je nevyhnutná revízia ASOR, zašle odôvodnenú žiadosť Komisii a informuje o tom ostatné členské štáty. Komisia posúdi žiadosť a poradí sa s členskými štátmi.
2. Komisia predloží Rade správu o výsledkoch svojho šetrenia, doplnenú, pokiaľ je to potrebné, o návrh oprávňujúci začať rokovanie s ostatnými zmluvnými stranami v mene spoločenstva.
3. Pokiaľ je to potrebné, Komisia si v súlade s článkom 19 ods. 1 ASOR vyžiada zvolanie konferencie za účelom revízie ASOR.
4. Keď je Komisia informovaná Sekretariátom ECMT, že iná zmluvná strana v súlade s článkom 19 ods. 1 ASOR si vyžiadala zvolenia konferencie na účel revízie ASOR, uplatňuje sa príslušne postup uvedený v odsekoch 1 a 2.
Článok 10
1. Keď členský štát uvažuje o vystúpení z ASOR, podá odôvodnenú žiadosť Komisii a informuje o tom ostatné členské štáty. Komisia preskúma žiadosť a poradí sa s členskými štátmi.
2. Komisia podá Rade správu o výsledkoch svojho prieskumu, doplnenú, pokiaľ je to potrebné, o návrh rozhodnutia o vypovedaní ASOR podľa článku 20 ods. 2 ASOR.
3. Komise v takovém případě oznámí odstoupení od dohody ASOR podle čl. 20 odst. 2.
Článok 11
Komisia informuje členské štáty o:
- všetkých schválených ratifikáciách ASOR zmluvnou stranou po začatí jej platnosti podľa článku 18 ods. 3 ASOR;
- vypovedaní ASOR ktoroukoľvek zmluvnou stranou oznámením podľa článku 20 ods. 2 ASOR.
Článok 12
1. Komisia bude informovať o nariadení Sekretariát ECMT podľa článku 13 ods. 2 ASOR.
2. Každý členský štát informuje Komisiu o opatreniach prijatých podľa nariadenia a zvlášť o názvoch príslušných úradov určených na vykonanie ASOR. Komisia informuje ostatné členské štáty a podľa článku 13 ods. 2 ASOR Sekretariát ECMT.
3. Komisia informuje členské štáty o opatreniach uvedených v článku 13 ods. 1 ASOR, prijatých ostatnými členskými štátmi a oznámenými jej Sekretariátom ECMT podľa článku 13 ods. 2 ASOR.
Článok 13
Členské štáty prijmú opatrenie vyžadované týmto nariadením včas, aby bolo zabezpečené vykonanie ASOR od dátumu, ktorým nadobudne účinnosť [5].
Článok 14
Toto nariadenie nadobudne účinnosť 1. februára 1983.
Články 1 až 12 budú uplatňovateľné od začiatku platnosti ASOR.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 16. decembra 1982